ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
மொரிஷியஸ் உடன் நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா மற்றும் மொரிஷியஸ் இடையே நுகர்வோர் நலன் பாதுகாப்பு மற்றும் அளவியல் தொடர்பான புரிந்துணர்வு ஒப்பந்தத்திற்கு ஒப்புதல் அளித்துள்ளது.
பலன்கள்:
இந்த புரிந்துணர்வு ஒப்பந்தம் இரு நாடுகளுக்கும் பலன் அளிக்கும். நுகர்வோர் நலன் பாதுகாப்பு துறையில் ஒத்துழைப்பை அதிகரித்து, இரு நாடுகளிலும் ஏற்பட்டு வரும் வளர்ச்சி தொடர்பான தகவல் பரிமாற்றம் மற்றும் இருதரப்பு பலன்களை பெறுவதற்கான நிறுவன வரைமுறைக்கு உதவும். மேலும், தவறாக வழி நடத்தும் விளம்பரங்கள், தொலைதொடர்பு சார்ந்த சந்தைபடுத்துதல், பன்அளவு சந்தைபடுத்துதல், இணைய வழி வர்த்தகம் போன்ற சவால்களை சந்திக்கவும் நுகர்வோர் நலன் பாதுகாப்பு மற்றும் அளவியல் தொடர்பான உள்ளடக்கிய திடமான மற்றும் தொடர்சியான வளர்ச்சிக்கும் உதவும்.
தேசிய மற்றும் சர்வதேச தரங்களை கண்காணிப்பதை உறுதி செய்வதை உறுதி செய்வதின் மூலம் புதிய சவால்களை கையாளும் வகையில் புதிய துறைகளில் நிபுணத்துவம் வளரும். தகவல் மற்றும் பயிற்சி தொடர்பான பரிமாற்றங்கள், சிறந்த ஆட்சிக்கான நிபுணத்துவம் மற்றும் நுகர்வோர் ஏமாறாமல் தடுப்பதையும் இது உறுதி செய்யும்.
பாதுகாப்பு அமைச்சகம்
அனைத்து வழிகளிலும் தீவிரவாதத்தை ஒழிப்பதில் ஷாங்காய் ஒத்துழைப்பு அமைப்பு நாடுகள் ஒருங்கிணைந்து போராட வேண்டும்: உஸ்பெகிஸ்தான் பாதுகாப்புத் துறை அமைச்சர்கள் மாநாட்டில் பாதுகாப்புத் துறை அமைச்சர்
அனைத்து வழிகளிலும் தீவிரவாதத்தை ஒழிப்பதில் ஷாங்காய் ஒத்துழைப்பு அமைப்பு நாடுகள் ஒருங்கிணைந்து போராட வேண்டும் என்று பாதுகாப்புத் துறை அமைச்சர் திரு ராஜ்நாத் சிங் அழைப்பு விடுத்துள்ளார். உஸ்பெகிஸ்தான் தலைநகர் தாஷ்கண்டில் இன்று  நடைபெற்ற ஷாங்காய் ஒத்துழைப்பு அமைப்பு அமைச்சர்கள் மாநாட்டில் பேசிய அவர், எல்லை கடந்த தீவிரவாதம் உள்ளிட்ட எந்த வழியிலும் மனித நேயத்திற்கு எதிரான குற்றச்செயல் நடவடிக்கைகள் தீவிரவாதமாகும் என்று கூறினார்.
உலக அமைதி மற்றும் பாதுகாப்புக்கு எதிராக தீவிரவாதம் மிகப்பெரும் சவாலாக இருப்பதாக அவர் தெரிவித்தார். தீவிரவாதத்தை அனைத்து வழிகளிலும் களைந்து பிராந்தியத்தில் அமைதி, பாதுகாப்பு மற்றும் ஸ்திரத்தன்மையை நிலவச் செய்ய இந்தியா உறுதி பூண்டுள்ளதாகவும் குறிப்பிட்டார். ஆப்கானிஸ்தானில் அமைதி, பாதுகாப்பு மற்றும் ஸ்திரத்தன்மை நிலவ இந்தியா ஆதரவு அளிப்பதாகக் கூறிய அவர், பேச்சுவார்த்தை மூலம் மட்டுமே தேசிய அளவில் நல்லிணக்கத்தை ஏற்படுத்த முடியும் என்று தெரிவித்தார். தீவிரவாதிகளின் புகலிடமாக ஆஃப்கன் பிராந்தியத்தை பயன்படுத்த அனுமதிக்கக் கூடாது என்று அவர் கூறினார்.
உக்ரைனில் நிலவும் சூழ்நிலை குறித்த இந்தியாவின் கவலையை தெரிவித்த திரு ராஜ்நாத் சிங், இப்பிரச்சினையில் தீர்வுகாண ரஷ்யா – உக்ரைன் இடையே பேச்சுவார்த்தை நடைபெற புதுதில்லி ஆதரவு அளிப்பதாகவும் தெரிவித்தார். அங்கு மனிதநேய உதவி அளிப்பதற்கான முயற்சியில் ஈடுபட்டுள்ள ஐ நா பொதுச் செயலாளர், ஐ நா அமைப்புகள், சர்வதேச செஞ்சிலுவை சங்கம் ஆகியவற்றுக்கு இந்தியா ஆதரவு அளிப்பதாகவும் அமைச்சர் திரு ராஜ்நாத் சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1854128
பிரதமர் அலுவலகம்
வங்கதேச பிரதமர் மேதகு ஷேக் ஹசீனாவுடன் பிரதமர் சந்திப்பு
ஜி20 க்கு இந்தியா அழைத்த 9 விருந்தினர் நாடுகளில் வங்கதேசமும் ஒன்று
இரு தலைவர்களும் பரஸ்பர நலன் கொண்ட சர்வதேச மற்றும் பிராந்திய பிரச்சினைகள் குறித்து விவாதித்தனர்
அரசியல், பாதுகாப்பு, பொருளாதாரம், இணைப்பு மற்றும் மக்களுக்கு இடையிலான உறவுகள் உள்ளிட்ட இருதரப்பு ஒத்துழைப்பின் முன்னேற்றத்தை அவர்கள் சாதகமாக மதிப்பிட்டனர்
டிஜிட்டல் பணப்பரிவர்த்தனை, கலாச்சாரம் மற்றும் விவசாயத்தில் ஒத்துழைப்பு தொடர்பான 3 புரிந்துணர்வு ஒப்பந்தங்கள் பரிமாறிக் கொள்ளப்பட்டதை அவர்கள் வரவேற்றனர்
பிரதமர் திரு நரேந்திர மோடி, வங்கதேச பிரதமர் மேதகு ஷேக் ஹசீனா அவர்களை சந்தித்துப் பேசினார். 2023 செப்டம்பர் 9-10 தேதிகளில் நடைபெறும் ஜி20 தலைவர்கள் மாநாட்டில் பங்கேற்பதற்காக பிரதமர் ஹசீனா அதன் விருந்தினர் நாட்டின் பிரதிநிதியாக இந்தியா வந்துள்ளார்.
அரசியல் மற்றும் பாதுகாப்பு ஒத்துழைப்பு, எல்லை மேலாண்மை, வர்த்தகம் மற்றும் இணைப்பு, நீர்வளம், மின்சாரம் மற்றும் எரிசக்தி, வளர்ச்சி ஒத்துழைப்பு, கலாச்சாரம் மற்றும் மக்களுக்கு இடையிலான உறவுகள் உள்ளிட்ட இருதரப்பு ஒத்துழைப்பு குறித்து தலைவர்கள் விவாதித்தனர். பிராந்தியத்தில் தற்போதைய முன்னேற்றங்கள் மற்றும் பலதரப்பு நாடுகளோடு ஒத்துழைப்பு குறித்தும் விவாதிக்கப்பட்டது.
சட்டோகிராம் மற்றும் மோங்லா துறைமுகங்களைப் பயன்படுத்துவதற்கான ஒப்பந்தத்தை செயல்படுத்துவதற்கும், இந்திய-வங்கதேச நட்புறவுத் திட்டத்தை அமல்படுத்துவதற்கும் தலைவர்கள் வரவேற்பு தெரிவித்தனர். இந்திய ரூபாய் மதிப்பீட்டில் இருதரப்பு வர்த்தகத்தை செயல்படுத்துவதற்கும் அவர்கள் பாராட்டு தெரிவித்தனர், மேலும் இந்த நடைமுறையைப் பயன்படுத்த இரு தரப்பிலும் உள்ள வணிக சமூகத்தை ஊக்குவித்தனர்.
பொருட்கள், சேவைகள் மற்றும் முதலீடுகளைப் பாதுகாத்தல் மற்றும் ஊக்குவித்தல் ஆகியவற்றை உள்ளடக்கிய விரிவான பொருளாதார கூட்டாண்மை ஒப்பந்தம்  குறித்த பேச்சுவார்த்தைகளின் தொடக்கத்தை அவர்கள் எதிர் நோக்குவதாக தெரிவிக்கப்பட்டது.
மேம்பாட்டு ஒத்துழைப்பு திட்டங்களை அமல்படுத்துவதில் திருப்தியை வெளிப்படுத்திய அவர்கள், பின்னர் பொருத்தமான தினத்தில் பின்வரும் திட்டங்களின் கூட்டுத் தொடக்கத்தை எதிர்பார்ப்பதாக தெரிவிக்கப்பட்டது:
1. அகர்தலா-அகௌரா ரயில் இணைப்பு
2. மைத்திரி மின் உற்பத்தி நிலையத்தின் 2-வது பிரிவு
3. குல்னா-மோங்லா ரயில் இணைப்பு
இருதரப்பு ஒத்துழைப்பை வலுப்படுத்துவதற்காக பின்வரும் புரிந்துணர்வு ஒப்பந்தங்கள் பரிமாறிக் கொள்ளப்படுவதை அவர்கள் வரவேற்றனர்:
• இந்திய தேசிய கட்டணமுறைக் கழகம் மற்றும் வங்கதேச வங்கி ஆகியவற்றுக்கு இடையே டிஜிட்டல் கட்டணமுறை நடைமுறைகளில் ஒத்துழைப்புக்கான புரிந்துணர்வு உடன்படிக்கை.
• 2023-2025 ஆம் ஆண்டிற்கான இந்தியா மற்றும் வங்கதேசம் இடையேயான கலாச்சார பரிமாற்றத் திட்டத்தை  புதுப்பிப்பதற்கான புரிந்துணர்வு ஒப்பந்தம்.
• இந்திய வேளாண் ஆராய்ச்சி கவுன்சில்  மற்றும் வங்கதேச வேளாண் ஆராய்ச்சி கவுன்சில்  இடையே புரிந்துணர்வு ஒப்பந்தம்.
பிராந்திய நிலைமையைப் பொறுத்தவரை, மியான்மரில் உள்ள ராக்கைன் மாநிலத்திலிருந்து இடம்பெயர்ந்த ஒரு மில்லியனுக்கும் அதிகமான மக்களை பாதுகாப்பான இடங்களில் தங்க வைப்பது தொடர்பாக வங்கதேசம் மேற்கொண்டு வரும் நடவடிக்கைகளுக்கு பிரதமர் மோடி பாராட்டு தெரிவித்தார்.
சமீபத்தில் வங்கதேசம் அறிவித்த இந்தோ-பசிபிக் கண்ணோட்டத்தை இந்திய தரப்பு வரவேற்றது. தங்கள் பரந்த அளவிலான ஈடுபாட்டைத் தீவிரப்படுத்த தொடர்ந்து ஒன்றிணைந்து பணியாற்ற தலைவர்கள் ஒப்புக்கொண்டனர்.
அனைத்து மட்டங்களிலும் தொடர்ந்து பேச்சுவார்த்தை நடத்த இரு தலைவர்களும் ஆவலுடன் உள்ள நிலையில், அரசு மற்றும் இந்திய மக்களின் விருந்தோம்பலுக்காக பிரதமர் மோடிக்கு பிரதமர் ஹசீனா நன்றி தெரிவித்தார்.
சுற்றுச்சூழல் மற்றும் வனத்துறை அமைச்சகம்
அக்டோபர் 1 முதல் 19 ஒருங்கிணைந்த மண்டல அலுவலகங்கள் செயல்பட துவங்கும்
மத்திய சுற்றுச்சூழல் வனங்கள் பருவநிலை மாற்றம் ஆகிய அமைச்சகங்கள் தொடர்பான விதிமுறைகளுக்கு மேம்படுத்தப்பட்ட முறையில், உரிய காலத்தில், திறனுள்ள வகையில் ஒப்புதல் பெறுவதை கருத்தில் கொண்டும், இந்த நோக்கத்திற்காக பங்குதாரர்களைச் சென்றடைவதை மேலும் அதிகரிப்பதற்காகவும், அமைச்சகங்களில் தற்போதுள்ள ஆதாரங்களை உச்சபட்சமாகப் பயன்படுத்தி, ஒருங்கிணைந்த செயல்களை மேற்கொள்வதற்கும் ஒருங்கிணைந்த மண்டல அலுவலகங்களை  அமைப்பதற்கு மத்திய சுற்றுச்சூழல் வனங்கள் பருவநிலை மாற்ற அமைச்சகத்தின் ஒப்புதல் அளிக்கப்பட்டுள்ளது. இந்த ஒருங்கிணைந்த மண்டல அலுவலகங்கள் 1 அக்டோபர் 2020 முதல் செயல்படத் துவங்கும். இந்த ஒருங்கிணைந்த மண்டல அலுவலகங்கள் பின்வரும் அலுவலகங்களின் மனித ஆற்றல் மற்றும் இதர ஆதாரங்களுடன் செயல்படும். ஆர் ஓ எச் கியூ பிரிவின் 10 மண்டல அலுவலகங்கள்  இந்திய வன ஆய்வு  மண்டல அலுவலகங்கள் நான்கு; தேசிய புலி பாதுகாப்பு அமைப்புக்கான மண்டலமையம் ,) மூன்று; மத்திய விலங்கு காட்சி சாலை அமைப்பின்  ) மண்டல அலுவலகங்கள் 4; வனவிலங்கு குற்ற கட்டுப்பாட்டு பியூரோ ) அமைப்பின் மண்டல அலுவலகங்கள் 5; துணை மண்டல அலுவலகங்கள் 3 ஆகியவை ஒருங்கிணைக்கப்பட்டு வலுப்படுத்தப்படும். இவ்வாறு ஒவ்வொரு ஒருங்கிணைந்த மண்டல அலுவலகமும், தற்போதுள்ள மண்டல அலுவலகம், மண்டல மையம் ஆகியவற்றிலிருந்து பிரதிநிதித்துவம் பெறும்.
ஒருங்கிணைந்த மண்டல அலுவலகங்களில் தலைமையகங்களும் கட்டுப்பாட்டு எல்லைகளும் வருமாறு:
|
|
வ.எண்
|
|
ஐஆர்ஓவின்தலைமையகம்
|
|
கட்டுப்பாட்டின்கீழ்வரும்மாநிலங்கள்/யூனியன்பிரதேசங்கள்
|
|

|
|
ஷில்லாங்
|
|
மணிப்பூர் மேகாலயா மிசோரம் திரிபுரா
|
|

|
|
ராஞ்சி
|
|
ஜார்கண்ட் பீகார்
|
|

|
|
புவனேஸ்வர்
|
|
ஒடிசா
|
|

|
|
பெங்களூரு
|
|
கர்நாடகா கேரளா கோவா இலட்சத் தீவு
|
|

|
|
சென்னை
|
|
தமிழ்நாடு புதுச்சேரி அந்தமான் நிகோபார் தீவுகள்
|
|

|
|
லக்னோ
|
|
உத்தரப் பிரதேசம்
|
|

|
|
போபால்
|
|
மத்தியப் பிரதேசம்
|
|

|
|
நாக்பூர்
|
|
மகாராஷ்டிரா
|
|

|
|
சண்டிகர்
|
|
சண்டிகர் ஹரியானா பஞ்சாப்
|
|

|
|
டேராடூன்
|
|
உத்தரகாண்ட்
|
|

|
|
ஜெய்ப்பூர்
|
|
ராஜஸ்தான் டெல்லி
|
|

|
|
காந்திநகர்
|
|
குஜராத் டாமன் டையூ தாதர் நாகர் ஹவேலி
|
|

|
|
விஜயவாடா
|
|
ஆந்திரப் பிரதேசம்
|
|

|
|
ராய்ப்பூர்
|
|
சட்டிஸ்கர்
|
|

|
|
ஹைதராபாத்
|
|
தெலுங்கானா
|
|

|
|
Shimla
|
|
ஹிமாச்சல் பிரதேசம்
|
|

|
|
கொல்கத்தா
|
|
மேற்கு வங்காளம் சிக்கிம்
|
|

|
|
குவஹாத்தி
|
|
அசாம் நாகாலாந்து அருணாச்சலப் பிரதேசம்
|
|

|
|
ஜம்மு
|
|
லடாக் ஜம்மு காஷ்மீர்
ஒவ்வொரு ஒருங்கிணைந்த மண்டல அலுவலகத்தின் தலைவரும் மண்டல அலுவலர் என்று அழைக்கப்படுவார். மேலே குறிப்பிடப்பட்டுள்ள 19 ஒருங்கிணைந்த மண்டல அலுவலகங்கள் ஒவ்வொன்றும் மத்திய சுற்றுச்சூழல் வனங்கள் பருவநிலை மாற்ற அமைச்சகத்தின் ஒருங்கிணைந்த மண்டல அமைப்பாகச் செயல்படும். அமைச்சகத்தின் அனைத்து பணிகளையும் இவை ஒருங்கிணைந்து மேற்கொள்ளும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியா-நேபாள் இடையேயான சாலை இணைப்புத் திட்டங்களின் நிலைமை குறித்துச் சாலை போக்குவரத்து மற்றும் நெடுஞ்சாலை அமைச்சகம் ஆய்வு
இந்தியா-நேபாள் இடையேயான சாலை இணைப்புத் திட்டங்களின் நிலைமை குறித்து மத்திய சாலை போக்குவரத்து மற்றும் நெடுஞ்சாலை அமைச்சகம் சென்ற வாரம் ஆய்வு நடத்தியது.
திட்டங்களின் நிலைமை கீழ் வருமாறு:
மெச்சி ஆற்றுப் பாலத் திட்டம்: இந்தோ-நேபாள் எல்லையில் அமைக்கப்பட்டுவரும் இந்தப் பாலப் பணிகள் திட்டமிட்டது போல் நடந்து வருகிறது.
பிப்ரகோதி-ராக்சால் சாலை  – இந்த நெடுஞ்சாலையைச் சீரமைப்பதற்கான ஏல விண்ணப்பங்களைத் தேசிய நெடுஞ்சாலை ஆணையம் பெற்றுள்ளது. ஒப்பந்தக்காரருக்கு விரைவில் ஒப்பந்த விவரக் கடிதம் வழங்கப்படும்.
மிர்கஞ் பாலம்  - தேசிய நெடுஞ்சாலை ஆணையம் இந்தப் பாலத்திற்கான மதிப்பாய்வினைச் செய்துள்ளது. இந்தப் பாலத்தைத் தற்காலிகமாகப் பலப்படுத்துவதற்கான முன்மொழிவு ஜனவரி 2018-ல் தயாரிக்கப்படும்.
தேசிய நெடுஞ்சாலைகள் மற்றும் உள்கட்டமைப்பு மேம்பாட்டு நிறுவனம் மற்றும் தேசிய நெடுஞ்சாலை ஆணையம் உள்ளிட்ட மத்திய சாலைப் போக்குவரத்து மற்றும் நெடுஞ்சாலை அமைச்சக அலுவலர்கள், மத்திய வெளியுறவுத் துறை அமைச்சகம் மற்றும் மத்திய வர்த்தக அமைச்சக அலுவலர்கள் இந்தக் கூட்டத்தில் பங்கேற்றனர்.
(Visitor Counter : 112
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா தலைமையில் கால்நடைப் பராமரிப்பு மற்றும் பால்வளத்துறைக்கான 2-வது தேசிய ஆலோசனைக் குழுக் கூட்டம் நடைபெற்றது
கால்நடைப் பராமரிப்பு மற்றும் பால்வளத் துறையின் கீழ் அமைக்கப்பட்ட கால்நடைப் பராமரிப்பு மற்றும் பால்வளத்திற்கான தேசிய ஆலோசனைக் குழுவின் இரண்டாவது கூட்டத்திற்கு மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தலைமை வகித்தார். இணையமைச்சர் டாக்டர் சஞ்சீவ் குமார் பல்யான், துறையின் செயலாளர் திருமதி அல்கா உபாத்யாயா மற்றும் தேசிய ஆலோசனைக் குழுவின் முக்கிய உறுப்பினர்கள் இதில் கலந்து கொண்டனர்.
முதலாவது தேசிய ஆலோசனைக் கூட்டத்தில் எடுக்கப்பட்ட முடிவுகள் மற்றும் அதன் செயல்பாடுகளை ஆய்வு செய்த அமைச்சர், இத்துறையில் தற்சார்புக்கு வழிவகுக்கும் கால்நடை, பால்பண்ணை, கோழி, செம்மறி ஆடு, பன்றி வளர்ப்பு, தீவனத் துறை போன்றவற்றில் இளைஞர்கள் மற்றும் கால்நடை விவசாயிகளுக்கு சிறந்த வாழ்வாதார வாய்ப்பை உருவாக்க உதவுவதற்கு அமைச்சகம் உறுதி பூண்டுள்ளது என்று எடுத்துரைத்தார்.
கிராமப்புறங்களில் கோழி, செம்மறி ஆடு, வெள்ளாடு மற்றும் பன்றி வளர்ப்பில் அதிக கவனம் செலுத்த வேண்டும் என்று இணையமைச்சர் டாக்டர் சஞ்சீவ் குமார் பால்யன் வலியுறுத்தினார்.
கூட்டத்தின் தொடக்கத்தில், கால்நடைத் துறையின் செயலாளர் திருமதி அல்கா உபாத்யாயா குழுவின் அனைத்து உறுப்பினர்களையும் வரவேற்று, இந்தக் குழுவின் நோக்கத்தை விளக்கினார். இக்கூட்டத்தில், கால்நடை வளர்ப்பின் பல்வேறு அம்சங்கள் குறித்து முக்கிய ஆலோசனைகள் நடைபெற்றன.
ஜூலை, 2022-ல் அமைக்கப்பட்ட தேசிய ஆலோசனைக் குழு, கால்நடைப் பராமரிப்பு மற்றும் பால்வளம் தொடர்பான முக்கியப் பிரச்சினைகள் குறித்து விவாதிக்க ஒரு தளமாக செயல்பட்டு வருகிறது. மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் சஞ்சீவ் குமார் பல்யான் தலைமையில் தேசிய ஆலோசனைக் குழுவின் முதல் கூட்டம் 28 அக்டோபர் 2022 அன்று புதுதில்லியில் நடைபெற்றது.
AP/PLM/KRS
(Visitor Counter : 47
மத்திய அமைச்சரவை
கேரளாவின் திருச்சூரில் அஞ்சல் துறைக்கு சொந்தமான நிலம் மற்றும் கட்டிடத்தை பத்தளம் சாலை விரிவாக்கப்பணிக்காக திருச்சூரில் மாநகராட்சிக்கு வழங்க அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், கேரளாவின் திருச்சூரில் அஞ்சல் துறைக்கு சொந்தமான 16.5 சென்ட் நிலம் மற்றும் கட்டிடத்தை பத்தளம் சாலை விரிவாக்கத்துக்காக திருச்சூர் மாநகராட்சிக்கு வழங்க ஒப்புதல் அளிக்கப்பட்டது. பொதுநலன் கருதி, நிலத்துக்கு நிலம் பரிமாற்றம் என்ற கொள்கையின் அடிப்படையில், நிலம் ஒப்படைக்கப்படுகிறது.
மாநகராட்சிக்கு ஒப்படைக்கப்படும் 16.5 சென்ட் நிலத்துக்கு இணையான நிலம், அஞ்சல் துறைக்கு தற்போது உள்ள திருச்சூர் மத்திய அஞ்சல் அலுவலகத்துக்கு 200 மீட்டர் தொலைவில் வழங்கப்படும். மேலும், அஞ்சல் துறை குறிப்பிட்டுள்ளபடி, 3,500 சதுர அடியில் அஞ்சல் அலுவலகத்தை தனது சொந்த செலவில் திருச்சூர் மாநகராட்சி கட்டிக் கொடுக்கும். இதில், அஞ்சல் அலுவலகத்துக்கு இரண்டு நுழைவு வாயில்களுடன் சுற்றுச்சுவரும் கட்டிக் கொடுக்கப்படும். ஏற்கனவே உள்ள பத்தளம் சாலையை விரிவாக்கம் செய்யும் திருச்சூர் மாநகராட்சியின் திட்டத்தால், விபத்து இல்லாத போக்குவரத்துக்கு வழிவகுக்கும். இதனால், அந்தப் பகுதியில் உள்ள மக்கள் பயனடைவார்கள்.
பரிசீலனையில் உள்ள இந்தத் திட்டத்தின் கீழ், உள்ளூர் பகுதி மக்களால், ஏற்கனவே உள்ள திருச்சூர் மத்திய அஞ்சல் அலுவலகத்துக்கு முன்பாக உள்ள பத்தளம் சாலை வழியாக, எந்தவொரு போக்குவரத்து நெரிசலுமின்றியும், குறுகிய நேரத்திலும் எளிதில் பயணம் மேற்கொள்ள முடியும்.
மத்திய அமைச்சரவை
மோட்டார் வாகனங்கள்  மசோதா 2019-ல் உள்ள திருத்தங்கள் குறித்த தகவல்கள் அமைச்சரவையிடம் எடுத்துரைக்கப்பட்டது
மாநிலங்களவையில் நிறைவேற்றப்பட்டபடி மோட்டார் வாகனங்கள்  மசோதா 2019-ல் உள்ள திருத்தங்கள் குறித்து பிரதமர் திரு.நரேந்திர மோடி தலைமையிலான அமைச்சரவையிடம் எடுத்துரைக்கப்பட்டது.
தேசியப் போக்குவரத்து கொள்கையை உருவாக்கும்போது மாநில அரசுகளின் ஒப்புதல் பெறுவதை இந்தத் திருத்தங்கள் உறுதி செய்கின்றன. தேசிய, பலதரப்பு மற்றும் மாநிலங்களுக்கு இடையிலான சரக்கு மற்றும் பயணியர் போக்குவரத்துத் திட்டங்களை மத்திய அரசு வகுப்பதையும் இவை உறுதி செய்கின்றன.
பின்னணி
மோட்டார் வாகனங்கள்  மசோதா 2019-ஐ மக்களவையில் மீண்டும் தாக்கல் செய்வதற்கு இந்த ஆண்டு ஜூன் மாதம் 24-ந் தேதி நடைபெற்ற அமைச்சரவை கூட்டத்தில் ஒப்புதல் அளிக்கப்பட்டது. மோட்டார் வாகனங்கள்  மசோதா 2019 மக்களவையில் 2019 ஜூலை 23-ந் தேதி நிறைவேற்றப்பட்டது. பின்னர் இந்த மசோதா மாநிலங்களவையில் பரிசீலனைக்கென 2019 ஜூலை 31-ந் தேதி எடுத்துக் கொள்ளப்பட்டது. இந்த மசோதா அதிகாரபூர்வ திருத்தங்களுடன் மாநிலங்களவையில் 2019 ஜூலை 31-ந் தேதி நிறைவேற்றப்பட்டது. மேலும், இந்த திருத்தங்கள் மக்களவையில் தாக்கல் செய்யப்பட்டு 2019 ஆகஸ்ட் 5-ந் தேதி நிறைவேற்றப்பட்டது.
உள்துறை அமைச்சகம்
2023 சுதந்திர தினத்தை முன்னிட்டு சிறைத்துறை பணியாளர்களுக்கு வழங்கப்பட்ட சீர்திருத்த சேவை பதக்கங்கள்
2023- ஆம் ஆண்டு சுதந்திர தினத்தை முன்னிட்டு, சிறைப்
பணியாளர்களுக்கு சீர்திருத்த சேவை பதக்கங்களை வழங்க
குடியரசுத் தலைவர் ஒப்புதல் அளித்துள்ளார்:
சிறந்த சேவைக்கான குடியரசுத் தலைவரின் சீர்திருத்த சேவை பதக்கம் பெறும் தமிழ்நாட்டைச் சேர்ந்தவர்கள்:
|
||
|
திரு.எஸ்.வெற்றிச்செல்வம்
|
|
உதவி சிறைக்காப்பாளர்
|
|
தமிழ்நாடு
|
||
|
திரு அ. பாலமுருகன்
|
|
உதவி சிறைக்காப்பாளர்
|
|
தமிழ்நாடு
|
||
|
திரு.இ.கே.மணிகண்டன்
|
|
தலைமைக் சிறைக்காப்பாளர்
|
|
தமிழ்நாடு
|
||
|
திரு. ஜி.செல்வராஜ்
|
|
தலைமைக் சிறைக்காப்பாளர்
|
|
தமிழ்நாடு
|
||
|
திரு. எஸ்.ஆவுடைநாயகம்
|
|
நிலை 1 -சிறைக்காப்பாளர்
|
|
தமிழ்நாடு
|
||
|
திருமதி பி.மோகனா
|
|
இரண்டாம்நிலை சிறைக்காப்பாளர்
|
|
தமிழ்நாடு
மிகவும் சிறப்பு மிக்க குறிப்பிடத்தக்க சேவைக்கான குடியரசுத் தலைவரின் சீர்திருத்த சேவை விருது 7 பேருக்கும், சிறந்த சேவைக்கான சீர்திருத்த சேவைப் பதக்கம் தமிழ்நாட்டைச் சேர்ந்த 6 பேர் உட்பட 70 பேருக்கும் அறிவிக்கப்பட்டுள்ளது.
பாதுகாப்பு அமைச்சகம்
புவி கண்காணிப்பு செயற்கைகோளில்  பயன்படுத்தப்பட்ட மோனோலித்திக் மைக்ரோவேவ் ஒருங்கிணைந்த சுற்றுகளை  உருவாக்கியுள்ளது டிஆர்டிஓ
மோனோலித்திக் மைக்ரோவேவ் ஒருங்கிணைந்த சுற்றுகளை , ராணுவ ஆராய்ச்சி மேம்பாட்டு மையம்  உருவாக்கியுள்ளது. இது இஸ்ரோ கடந்த பிப்ரவரி 14ம் தேதி விண்ணில் ஏவிய புவி கண்காணிப்பு செயற்கை கோள் இஓஎஸ் 04-ல் உள்ள ரேடாரில் பயன்படுத்தப்பட்டவை என்பது குறிப்பிடத்தக்கது. பல மோனோலித்திக் மைக்ரோவேவ் ஒருங்கிணைந்த சுற்றுகள் , டிஆர்டிஓ-வின் திடநிலை இயற்பியல் ஆய்வகத்திலும், கலிலியம் ஆர்சனேட் தொழில்நுட்ப மையத்திலும்  வடிவமைத்து தயாரிக்கப்பட்டுள்ளன.
இந்த எம்எம்ஐசி சுற்றுகளை பயன்படுத்திதான், செயற்கைகோளில் உள்ள படம்பிடிக்கும் ரேடாரில் பயன்படுத்தப்படும் டிஆர்-தொகுதிகள் உருவாக்கப்படுகின்றன. பல்வேறு விண்வெளி திட்டங்களுக்காக கேடெக் மையத்தில் 30,000க்கும் மேற்பட்ட டிஆர்- தொகுதிகள் உருவாக்கப்பட்டுள்ளன. மத்திய அரசின் இரண்டு முன்னணி தொழில்நுட்ப துறைகள், பல்வேறு தொழில்துறை நிறுவனங்களுடன் இணைந்து மேற்கொண்ட கூட்டு சாதனைக்கு இது உதாரணமாக உள்ளது. உள்நாட்டில் உருவாக்கப்பட்ட எம்எம்ஐசிக்கள், தற்சார்பு இந்தியா நடவடிக்கையில் முக்கியமான முன்னேற்றமாக கருதப்படுகிறது.
நிலக்கரி அமைச்சகம்
உலோகவியல் நிலக்கரி இயக்கத்தின் கீழ் உற்பத்தியை மேம்படுத்துவதற்கான முயற்சிகள்
2030 ஆம் ஆண்டுக்குள் இந்தியாவில் உள்நாட்டு உலோகவியல் நிலக்கரி  உற்பத்தி மற்றும் பயன்பாட்டை அதிகரிக்கும் செயல்திட்டத்தை பரிந்துரைக்க அரசு உலோகவியல் நிலக்கரி இயக்கத்தை ஆகஸ்ட் -2021-ல் அறிமுகப்படுத்தியது. இந்த உலோகவியல் நிலக்கரி இயக்கம் புதிய ஆய்வு, உற்பத்தியை மேம்படுத்துதல், தூய்மைத் திறனை மேம்படுத்துதல் தொடர்பான பரிந்துரைகளைச் செய்துள்ளது. 2030-ம் ஆண்டுக்குள் உள்நாட்டு மூல உலோகவியல் நிலக்கரி உற்பத்தி 140 மில்லியன் டன்னை எட்டும்.
உலோகவியல் நிலக்கரியின் உள்நாட்டு உற்பத்தியை அதிகரிக்க, சுயசார்பு இந்தியா இயக்கத்தின் கீழ் பின்வரும் நடவடிக்கைகள் அரசால் எடுக்கப்பட்டுள்ளன.
1) கோல் இந்தியா நிறுவனம் தற்போதுள்ள சுரங்கங்களில் இருந்து 26 மில்லியன் டன் வரை மூல உலோகவியல் நிலக்கரி உற்பத்தியை அதிகரிக்க திட்டமிட்டுள்ளது
2) 2025ம் நிதியாண்டிற்குள் இயக்கும் வகையில் சுமார் 22 மில்லியன் டன் அதிகபட்ச திறன் கொண்ட பத்து புதிய சுரங்கங்களை கோல் இந்தியா அடையாளம் கண்டுள்ளது.
3) கோல் இந்தியா 9 புதிய உலோகவியல் நிலக்கரி தூய்மை மையங்களை அமைக்கிறது. அத்துடன் தூய்மைத் திறனை அதிகரிக்க தற்போதுள்ள உலோகவியல் நிலக்கரி தூய்மை மையங்களைப் புதுப்பித்து வருகிறது.
4) நிலக்கரி அமைச்சகம் கடந்த இரண்டு ஆண்டுகளில் 22.5 மில்லியன் டன் அதிகபட்ச உற்பத்தி திறன் கொண்ட 10 உலோகவியல் நிலக்கரி சுரங்கங்களை தனியாருக்கு ஏலம் விட்டுள்ளது. இவற்றில் பெரும்பாலானவை 2025 க்குள் உற்பத்தியைத் தொடங்கும் என்று எதிர்ப்பார்க்கப்படுகிறது.
5) நிலக்கரி அமைச்சகம் நான்கு உலோகவியல் நிலக்கரி தொகுதிகளை அடையாளம் கண்டுள்ளது.
இத்தகவலை நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் பிரலாத் ஜோஷி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
கலாசாரத்துறை அமைச்சகம்
கொரோனா வீரர்களுக்கு மரியாதை செய்யும் விதமாக செங்கோட்டை, குதுப் மினார் மற்றும் ஹுமாயுனின் கல்லறை ஆகிய பகுதிகள் சிறப்பான முறையில் ஒளியூட்டப்பட்டன.
உலகப் பாரம்பரிய தினத்தை முன்னிட்டு, புது தில்லியில் உள்ள செங்கோட்டை, குதுப்மினார் மற்றும் ஹுமாயுனின் கல்லறை ஆகிய வரலாற்று சிறப்புமிக்க இடங்களை சிறப்பான முறையில் ஒளியூட்டி, இந்தியத் தொல்லியல் ஆய்வகத்தின் தில்லி வட்டம் கொரோனா வீரர்களுக்கு நன்றி செலுத்தியது. அதோடு, வரலாற்றுச் சின்னங்களையும் அவற்றின் பாரம்பரியத்தையும் பாதுகாக்க, காணொளிக் காட்சி மூலம் மாணவர்களை உறுதி மொழியையும் எடுக்க செய்தது இந்தியத் தொல்லியல் ஆய்வகத்தின் தில்லி வட்டம்.
சிஎஸ்எச்பி பொதுப் பள்ளி, பிரதாப் விஹார், காசியாபாத் மற்றும் ASPAM ஸ்காட்டிஷ் பள்ளி, நோய்டா ஆகிய பள்ளிகளைச் சேர்ந்த குழந்தைகள், தங்களின் ஆசிரியர்களோடு சேர்ந்து காணொளிக் காட்சி மூலம் உறுதிமொழி எடுத்துக்கொண்டனர். மொத்தம் 60 ஆசிரியர்களுன், 247 மாணவர்களும் உறுதிமொழி எடுத்தனர். சிஎஸ்எச்பி பொதுப் பள்ளி, பிரதாப் விஹார், காசியாபாத்தின் 9, 10 மற்றும் 11ஆம் வகுப்பைச் சேர்ந்த மாணவர்களும், ASPAM ஸ்காட்டிஷ் பள்ளி, நோய்டாவை சேர்ந்த 1ஏ மற்றும் 1பி வகுப்புகளின் மாணவர்களும் ஆன்லைன் உறுதிமொழியை எடுத்தனர்.
மனித குலத்துக்கு தங்கள் சுயநலமற்ற சேவைகளை வழங்கும் கொரோனா வீரர்களுக்கு நன்றியை செலுத்தும் விதத்தில், அனைத்து மூன்று வரலாற்றுச் சின்னங்களையும் மாலையில் சிறப்பான முறையில் இந்தியத் தொல்லியல் ஆய்வகத்தின் தில்லி வட்டம் விளக்குகளால் அலங்கரித்தது. செங்கோட்டையில், மெழுகுவர்த்திகள்  இந்திய வரைபடத்தின் வடிவில் அமைக்கப்பட்டு, 'ஹம் ஜிதேங்கே'  என்னும் வாசகத்தோடு ஒளிர்ந்தன.
குதுப் மினாரில், மெழுகுவர்த்திகள்  வீட்டின் வடிவில் அமைக்கப்பட்டு, 'Stay Home, Stay Safe'  என்னும் வாசகத்தோடு ஒளிர்ந்தன.
ஹுமாயுனின் கல்லறையில், பொதுவான ஒளி அலங்காரத்தோடு 41 மெழுகுவர்த்திகள் ஏற்றப்பட்டன. இது கொரோனாவுக்கு எதிரான நமது போரில் 41 நாட்கள் பொது முடக்கம் கடைப்பிடிக்கப்படுவதை அடையாளப்படுத்தியது.
ரசாயனம் மற்றும் உரங்கள் அமைச்சகம்
ஃபேக்ட் உரங்கள் விற்பனையில் ரூ.83.07 கோடி லாபம்
பொதுத்துறை நிறுவனமான ஃபேக்ட் உரங்கள் நிறுவனம் அதிக உற்பத்தியில் ஈடுபட்டதுடன் உரங்கள் விற்பனையில், முடிவடைந்த காலாண்டில் ரூ.83.07 கோடி லாபம் ஈட்டி சாதனை படைத்துள்ளது.
2020 செப்டம்பர் 30-ஆம் தேதியுடன் முடிவடைந்த காலாண்டில் ரூ.83.07 கோடி லாபம் பெற்று ஃபேக்ட் இந்த சாதனையைப் படைத்துள்ளது. மத்திய ரசாயன மற்றும் உரங்கள் துறை அமைச்சகத்தின் கீழ் பொதுத்துறை நிறுவனமான உரங்கள் மற்றும் கெமிக்கல்ஸ் திருவிதாங்கூர் லிமிடெட்  நிறுவனம் செயல்படுகிறது. இந்த நிறுவனமானது ஒரு காலாண்டில் இது வரை இல்லாத அளவுக்கு உயர்ந்த செயல்பாட்டு லாபத்தை பதிவு செய்துள்ளது. இதே காலகட்டத்தில் கடந்த ஆண்டு வெறும் ரூ.6.26 கோடி மட்டுமே லாபம் கிடைத்துள்ளது. தவிர இந்த நிறுவனம் கடந்த காலாண்டில் இதே காலகட்டத்தில் ரூ.931 கோடி வருவாய் ஈட்டியது. இதே காலகட்டத்தில் இந்த ஆண்டு ரூ.1047 கோடி வருவாய் ஈட்டி உள்ளது.
2020 செப்டம்பர் 30-ஆம் தேதியுடன் முடிவடைந்த காலாண்டில், நிறுவனத்தின் முதன்மையான தயாரிப்பான ஃபாக்டம்பாஸ் மற்றும் அமோனியம் சல்பேட் ஆகியவற்றின் உற்பத்தி மற்றும் விற்பனையில் இதுவரை இல்லாத அளவுக்கு அனைத்து காலாண்டுகளையும் விட அதிகமான சாதனை படைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://www.pib.gov.in/PressReleasePage.aspx?PRID=1670940
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தமிழ்நாட்டில் ரூ.2,995 கோடி மதிப்புள்ள நெடுஞ்சாலைத் திட்டங்களுக்குப் பிரதமர் திரு. நரேந்திர மோடி நாளை அடிக்கல் நாட்டுவதோடு, சில திட்டங்களை நாட்டுக்கு அர்ப்பணிக்கிறார்
கன்னியாகுமரியில் ரூ.2,995 கோடி மதிப்புள்ள நெடுஞ்சாலைத் திட்டங்களுக்குப் பிரதமர் திரு. நரேந்திர மோடி நாளை அடிக்கல் நாட்டுவதோடு, சில திட்டங்களை நாட்டுக்கு அர்ப்பணிக்கிறார். சாலைப் பாதுகாப்புப் பூங்காவையும், போக்குவரத்து அருங்காட்சியகத்தையும் அங்கு அவர் திறந்து வைப்பார்.
மதுரை, சிவகங்கை, ராமநாதபுரம் மாவட்டங்களுக்கு உட்பட்ட என்எச்-87  பிரிவில் மதுரை – ராமநாதபுரம் இரண்டு/நான்குவழிச் சாலையையும், கன்னியாகுமரி மாவட்டத்திற்கு உட்பட்ட என்.எச்.47-ல் மார்த்தாண்டம் – பார்வதிபுரம் சந்திப்பில் மேம்பாலத்தையும், பணக்குடியிலிருந்து கன்னியாகுமரி வரை என்எச்-44  பிரிவில் நான்குவழிச் சாலையையும், கன்னியாகுமரி மாவட்டத்திற்குட்பட்ட நாரிக்குளம் டேங்க் பகுதியையும் பிரதமர் நாட்டுக்கு அர்ப்பணிப்பார்.
மதுரை, திண்டுக்கல் மாவட்டங்களுக்கு உட்பட்ட என்.எச்-785 பிரிவில் மதுரை – செட்டிக்குளம் – நத்தம் நான்குவழிச் சாலைக்கு திரு. மோடி அடிக்கல் நாட்டுவார்.
சுற்றுச்சூழல் மாசு குறைவு, விரைவான-பாதுகாப்பான பயணம், பயண நேரக் குறைவு, எரிபொருள் சிக்கனம் என்ற வகையில் இந்தத் திட்டங்கள் உள்ளூர் மக்களுக்குப் பயனளிப்பதாக இருக்கும்.
சிறப்பு சேவைகள் மற்றும் கட்டுரைகள்
சென்னை மண்டல பாஸ்போர்ட் அலுவலகத்திற்கு உட்பட்ட பாஸ்போர்ட் சேவை மையங்கள் நவம்பர் 5 ஆம் தேதி சனிக்கிழமை செயல்படும்
சென்னை மண்டல பாஸ்போர்ட் அலுவலகத்திற்கு உட்பட்ட சாலி கிராமம், அமைந்தகரை, தாம்பரம், புதுச்சேரி பாஸ்போர்ட் சேவை மையங்கள் நவம்பர் 5 ஆம் தேதி சனிக்கிழமை செயல்படும் என அறிவிக்கப்பட்டுள்ளது. காவல்துறை அனுமதி சான்றிதழ்  பெறுவதற்கான விண்ணப்பங்களின் எண்ணிக்கை அதிகரித்து வருவதை அடுத்து பொதுமக்களின் வசதிக்காக நவம்பர் 5 ஆம் தேதி சனிக்கிழமை இநத் மையங்கள் செயல்படும் என தெரிவிக்கப்பட்டுள்ளது.
1400-க்கும் மேற்பட்ட விண்ணப்பங்கள் இந்த நான்கு பாஸ்போர்ட் சேவை மையங்களிலும் அன்றைய தினம் நடைபெறும் சிறப்பு இயக்கத்தில் கையாளப்படவுள்ளது. இந்த வாய்ப்பை பொதுமக்கள் பயன்படுத்திக் கொள்ளுமாறு மண்டல பாஸ்போர்ட் அலுவலகம் கேட்டுக் கொண்டுள்ளது.
பெட்ரோலியம் மற்றம் இயற்கை எரிவாயு அமைச்சகம்
பிஇஎம் அடிப்படையிலான இந்தியாவின் பெரிய பசுமை ஹைட்ரஜன் திட்டத்தை செயல்படுத்தும் ஒப்பந்தத்திற்கு கெயில் அனுமதி
தேசிய ஹைட்ரஜன் இயக்கத்திற்கு ஏற்ப, இந்தியாவில் மிகப் பெரிய புரோட்டான் பரிமாற்ற சவ்வூடு மின்னாற்பகுப்பு ஒன்றை அமைப்பதற்கான ஒப்பந்தத்திற்கு கெயில் இந்தியா நிறுவனம் அனுமதி வழங்கியுள்ளது. இந்தத் திட்டம் மத்தியப்பிரதேச மாநிலம் குணா மாவட்டத்தில் உள்ள கெயில் நிறுவனத்தின் விஜய்பூர் வளாகத்தில் நிறுவப்படும். இது புதுப்பிக்கத்தக்க எரிசக்தி அடிப்படையில் செயல்படும்.
நாள் ஒன்றுக்கு 4.3 மெட்ரிக் டன் ஹைட்ரஜனை தயாரிக்கும் வகையில், இத்திட்டம் வடிவமைக்கப்பட்டுள்ளது. தயாரிக்கப்படும் ஹைட்ரஜன், 99.999 சதவீதம் தூய்மையானதாக இருக்கும். இத்திட்டத்தை 2023 நவம்பர் மாதம் செயல்படுத்த திட்டமிடப்பட்டுளளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1824727
-----
(Visitor Counter : 123